stanford-oval/wikipedia huggingface dataset:
Mongolian maantiede
Fyysinen maantiede > Vesistöt

Mongolian ylänkö on keskeinen vedenjakaja ja monien suurien jokien alkulähde. Joet valuvat sieltä Jäämeren ja Tyynenmeren suuntaan. Jotkut joet maan etelä- ja lounaisosissa valuvat laskujoettomiin suolajärviin. Suurimmat Mongolian ylängöltä alkunsa saavat joet ovat Amur ja Ob. Mongolian suurin joki on Selenga, joka laskee Venäjän puolelle Baikaljärveen. Mongolian joista hyvin harvat ovat purjehduskelpoisia. Mongolian suurin järvi on maan pohjoisosassa, Venäjän rajan tuntumassa oleva laskujoeton suolajärvi Uvs Nuur. Maan suurin makeanveden järvi Hövsgöl sijaitsee maan pohjoisosissa. Se on yksi Aasian suurimmista makeanveden altaista 1 645 metrin korkeudessa sijaitseva Hövsgöl on yksi maailman vanhimmista järvistä. Sen on arvioitu olevan 2–5 miljoonaa vuotta vanha.
Ilmasto

Mongoliassa vallitsee äärimmäinen mannerilmasto, sillä se sijaitsee kaukana lämpötilaeroja tasoittavista meristä. Maa sijaitsee ylängöllä, missä ilmasto on kylmä ja kuiva. Mongoliassa on pitkät kylmät talvet ja lyhyet kesät. Talvi vallitsee lokakuusta huhtikuuhun. Kylmimpinä kuukausina tammi- ja helmikuussa lämpötilojen keskiarvot voivat olla pohjoisessa -30°C ja etelässäkin -15°C . Talviöiden lämpötilat voivat olla -40°C. Kesät ovat kuumia. Kuuminta on Gobin alueella, missä lämpötila voi olla +38°C. Heinäkuun keskilämpötila pohjoisen ylängöillä on +10°C ja etelässä +15°C . Maan pääkaupungissa Ulaanbaatarissa on mitattu -45°C ja 40°C lämpötiloja.
Mongoliassa on keskimäärin yli 250 pilvetöntä päivää vuodessa, ja yleensä vallitsee korkeapaine. Mongoliassa sataa hyvin vähän, ja suurin osa sateista saadaan kesäaikaan. Eniten sataa pohjoisessa, jossa sadetta saadaan keskimäärin 200–350 mm vuodessa, etelässä 100–200 mm vuodessa. Äärimmäisen kuiva alue on Gobin alue, missä joillakin alueilla ei sada useimpina vuosina ollenkaan. Talvisin sataa lunta harvoin. Suojaavan lumipeitteen puuttuessa maa routaantuu usean metrin syvyyteen. Yli puolet maa-alasta on ikiroudassa, mikä vaikeuttaa rakentamista ja kaivosteollisuutta. Kaikki joet ja makeanveden järvet jäätyvät talvella, pienimmät joet yleensä pohjaan asti.
Luonto

Mongolian alueesta suuri osa kuuluu valtavaan Euraasian aroon, joka ulottuu Tonavalta Mantšuriaan. Sitä rajoittavat pohjoisessa Venäjän taigametsät ja etelässä aavikot ja vuoristot. Mongolian arot ovat enimmäkseen puutonta, ja maata peittää pääasiassa harva ruoho ja pensaat. Puut tarvitsevat paljon vettä kasvaakseen, ja niitä kasvaa ainoastaan jokien varsilla.
Hangaivuoret Tsetserlegissä Arhangain provinssissa.
Uvs Nuur
Aroa Länsi-Mongoliassa.
Jigme Wangchuck

Jigme Wangchuck
Jigme Wangchuck (dzongkhaksi འཇིགས་མེད་དབང་ཕྱུག‎, ’Jigs-med Dbang-phyug; 1905 – 30. maaliskuuta 1952) oli Bhutanin kuningas. Wangchuckista tuli maansa kuningas 21. elokuuta 1926, ja hän toimi virassaan kuolemaansa asti.
Wangchuk oli isänsä Ugyen Wangchuckin vanhin poika. Hänelle opetettiin englantia, hindiä ja buddhalaista kirjallisuutta.
Wangchuckin hallitsema Bhutan jatkoi lähes täydellistä eristäytymistään muusta maailmasta pitäen yllä rajattuja suhteita ainoastaan Yhdistyneeseen kuningaskuntaan, jonka siirtomaa Intia tuolloin oli. Intia peri ulkosuhteet pian itsenäistymisensä jälkeen vuonna 1949. Wangchuckin kuoltua tämän poika, Jigme Dorji Wangchuck, nousi kuninkaaksi.
Jigme Dorji Wangchuck

| Jigme Dorji Wangchuck |
| --- | --- |
 Jigme Dorje Wangchuckin kuva Paron kansainvälisellä lentoasemalla.
Bhutanin kuningas
 30. maaliskuuta 1952 – 21. heinäkuuta 1972  
Edeltäjä:  Jigme Wangchuck
Seuraaja:  Jigme Singye Wangchuck
Henkilötiedot
Syntynyt: 2. toukokuuta 1928 Trongsa, Bhutan
Kuollut: 21. heinäkuuta 1972 (44 vuotta) Nairobi, Kenia
Jigme Dorji Wangchuck bhutanilaisessa setelissä.
Jigme Dorji Wangchuck (dzongkhaksi འཇིགས་མེད་རྡོ་རྗེ་དབང་ཕྱུག‎, ’Jigs-med Rdo-rje Dbang-phyug; 2. toukokuuta 1928 Trongsa, Bhutan – 21. heinäkuuta 1972 Nairobi, Kenia) oli Bhutanin kuningas, joka oli vallassa 1952–1972. Hän modernisoi valtiota ja muutti sitä pois itsevaltiudesta sekä perusti monia kansallisia instituutioita.  Wangchuckin johdolla Bhutan liittyi vuonna 1971 Yhdistyneisiin kansakuntiin.
Jigme Dorji Wangchuckista tuli kuningas 30. maaliskuuta 1952. Hänen isänsä, kuningas Jigme Wangchuck oli kuollut 24. maaliskuuta. Wangchuck alkoi tehdä monia muutoksia, ja Bhutan muuttui hänen aikanaan itsevaltaisesta järjestelmästä demokraattisen suuntaan. Kuninkaan aloitteesta perustettiin 1953 Bhutanin parlamentti eli Tshogdu.
Intian pääministeri Jawaharlal Nehru vieraili Bhutanissa syyskuussa 1958. Nehru antoi lupauksen tukea Bhutania taloudellisesti ja puolustaa sitä kaikkia ulkovaltoja vastaan. Wangchuk loi vierailun innoittamana viisivuotissuunitelman, joka käynnistyi 1961. Wangchuck perusti metsäministeriön, lakkautti orjuuden ja kuolemanrangaistuksen sekä rakennutti muun muassa kansallismuseon, -kirjaston, -arkiston ja -stadionin.
Jigme Dorji Wangchuck kärsi lähes koko ikänsä huonosta terveydestä. Hän sai 20-vuotiaana ensimmäisen sydänkohtauksen. Hän kuoli 1972 Kenian Nairobissa, missä hän oli saamassa hoitoa brittiläiseltä lääkäriltä. Dorjin seuraajaksi nousi hänen 16-vuotias poikansa Jigme Singye Wangchuck.
Mykolajivin alue

| Mykolajivin alue Миколаївська область |
| --- | --- |
 Lippu:  Vaakuna
 Mykolajivin alueen sijainti Ukrainan kartalla
 Koordinaatit: 46.9759°N, 31.9940°E 
Valtio:   Ukraina
Hallinto:  
 – hallinnollinen keskus:  Mykolajiv
 – suurin kaupunki:  Mykolajiv (476 101 as.)
 – Päämies:  Vitali Kim
Pinta-ala  ():  24 598 km² (15.)
Väkiluku (2021)  ():  1 108 394 (18.)
Kielet:  ukraina (virallinen), venäjä alueellinen kieli
BKT (2011):  27 633 milj. UAH (eli 2,68 mrd. EUR tai 2,1 % Ukrainan BKT:stä)
 – asukasta kohti:  23 402 UAH, noin 2 272 EUR (eli 82 % Ukrainan keskiarvotasosta)
Aikavyöhyke:  UTC+2
– kesäaika:  UTC+3
Symbolit:  
 – lippu:  Mykolajivin alueen lippu
 – vaakuna:  Mykolajivin alueen vaakuna
Lyhenteet:  
 – rekisterikilven tunnus:  BE
 – ISO 3166:  UA-48
 
mykolayiv-oda.gov.ua
Mykolajivin alue (ukr. Миколаївська область tai Миколаївщина, Mykolajivska oblast, Mykolajivštšyna) on hallinnollinen alue Ukrainan keskiosassa. Alueen hallinnollinen keskus on Mykolajivin kaupunki. Aluetta rajaavat Mustameri etelässä, Odessan alue lännessä, Kirovohradin alue pohjoisessa sekä Dnipropetrovskin ja Hersonin alueet idässä. Etelä-Bug laskee alueen läpi Mustaanmereen.
Väestö

Mykolajivin alueella oli vuoden 2021 alussa yhteensä noin 1 108 394 asukasta, mikä oli 2,7 prosenttia vapaan Ukrainan väestöstä. Mykolajivin alueen asukkaista 68,7 prosenttia oli kaupunkilaisia.
Alueella on neljä yli 30 000 asukkaan kaupunkia (2021): Mykolajiv (476 101 as.), Pervomaisk (63 377 as.), Pivdennoukrajinsk (39 048 as.) ja Voznesensk (34 050 as.). Yli 10 000 asukkaan kaupunkeja ovat lisäksi Novyi Buh (15 003 as.), Otšakiv (13 927 as.), Baštanka (12 327 as.), Snihurivka (12 307 as.) ja Nova Odesa (11 690 as.).
Hallinnollinen jako

Mykolajivin alueen kartta. Kartalla esitetään , alueen yli 30000 asukkaan kaupungit sekä joitain tätä pienempiä kaupunkeja.
Mykolajivin alueelle jäi vuoden 2020 aluehallinnollisen uudistuksen jälkeen neljä piiriä (raion); tätä aiemmin piirejä oli huomattavasti enemmän. Paikallistasolla eli aluehallinnon kolmannella tasolla piirit jakautuivat edelleen hromadoihin (kuntiin), joita oli alueella yhteensä 52 kappaletta. Piireissä sijaitsi yhteensä 9 kaupunkia (joissa oli 4 kaupunkipiiriä), 17 kaupunkityyppistä asutustaajamaa (taajamatyyppi oli olemassa tammikuuhun 2024 asti) ja 885 kylää. Mykolajivin alueen piirit ovat:
| Nimi | Ukrainalainen nimi, kyrillinen | Asukkaita (2021) | Kaupunki- laiset (%, 2021) | Pinta-ala (km²) | Hallintopaikka  | Hromadat (kpl) | Sijainti- kartta |
| --- | --- | --- | --- | --- | --- | --- | --- |
| Baštankan piiri | Баштанський район | &&&&&&&&&0136739.&&&&00136 739 | &&&&&&&&&&&&&039.030000039,3 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.6 706,4 | Baštanka (12 327 as.) | 12 |  |
| Mykolajivin piiri | Миколаївський район | &&&&&&&&&0645562.&&&&00645 562 | &&&&&&&&&&&&&080.010000080,1 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.7 689,9 | Mykolajiv (476 101 as.) | 19 |  |
| Pervomaiskin piiri | Первомайський район | &&&&&&&&&0147757.&&&&00147 757 | &&&&&&&&&&&&&059.&&&&0059 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.3 792,5 | Pervomaisk (63 377 as.) | 8 Кількість територіальних громад |  |
| Voznesenskin piiri | Вознесенський район | &&&&&&&&&0178336.&&&&00178 336 | &&&&&&&&&&&&&058.010000058,1 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.6 152,7 | Voznesensk (34 050 as.) | 13 |  |
Talous

Mykolajivin alueen osuus Ukrainan bruttokansantuotteen kertymisestä oli vuonna 2011 yhteensä 27,633 miljardia hryvniaa, eli 2,68 miljardia euroa (reaalisin hinnoin) tai 2,1 prosenttia koko Ukrainan BKT:stä. Jokainen alueen asukas kerrytti kansantuotetta keskimäärin 23 402 hryvniaa eli 2 272 euroa tuona vuonna. Tämä oli 82 prosenttia Ukrainan keskiarvosta. Keskimääräinen kuukausipalkka vuonna 2013 oli 3 094 hryvniaa eli vuoden lopun vaihtokurssia käyttäen 280 euroa.
Aiheesta muualla

Kuvia tai muita tiedostoja aiheesta Mykolajivin alue Wikimedia Commonsissa
Mykolaiv Region - alueen kuvaus (englanniksi) (rada.com.ua)
Ukrainan alueellinen jako
| --- | --- |
Alueet:  Dnipropetrovsk  Donetsk  Ivano-Frankivsk  Harkova  Herson  Hmelnytskyi  Kirovohrad  Kiova  Luhansk  Lviv  Mykolajiv  Odessa  Pultava  Rivne  Sumy  Ternopil  Tšerkasy  Tšernihiv  Tšernivtsi  Vinnytsja  Volynia  Taka-Karpatia  Zaporižžja  Žytomyr 
Autonominen tasavalta: Krim
Kaupungit:  Kiova  Sevastopol 
| Auktoriteettitunnisteet  |
| --- | --- |
Kansalliset:  Saksa  Tšekki 
Maantieteelliset:  MusicBrainz area 
Muut:  Encyclopedia of Modern Ukraine
Juusten

Paavali Juustenin aatelisvaakuna
Juusten oli viipurilainen suku, joka polveutui Pietari Juustenista, joka oli Viipurin porvari. Hänen poikansa, piispa Paavali Juusten aateloitiin vuonna 1572. Hänen poikiinsa kuuluu Pietari Paavalinpoika Juusten. Tämä suku, jota ei otettu Ruotsin ritarihuoneeseen, sammui miehenpuolelta Paavali Juustenin pojanpoikaan vuonna 1640. Yhdestä Paavali Juustenin pojista, Kaspar Juustenista, tuli kuningas Sigismundin hovijunkkari.
Paavali Juustenin veljen, Hauhon kirkkoherran Severi Juustenin poika, amiraali Pentti Severinpoika Juusten aateloitiin vuonna 1591 nimellä Gyllenlood, ja suku otettiin Ruotsin ritarihuoneeseen 1634. Tämä sukuhaara sammui 1756.
Juustenin suvulla on edelleen laajasti naiskantaisia jälkeläisiä. Sursillin sukuun yhtyneinä  piispa Paavali Juustenin jälkeläiset muodostavat sukukokonaisuuksia, joissa 50 000–100 000 identifioidun jälkeläisen määrät ovat tyypillisiä. Ulkomailla myös eräiden eurooppalaisten ruhtinassukujen jäsenet polveutuvat Juustenin suvusta naislinjoja pitkin.
Kirjallisuutta

Gunnar Sarva: Tietoja Anna Juustenin jälkeläisistä. Suomen sukututkimusseuran vuosikirja 12 1928, s. 278—282.
Anneli Mäkelä-Alitalo: Juusten, Anna (K 1642), Biografiasampo (Kansallisbiografia)
Finnkino Fantasia

Finnkino Fantasia sijaitsee Jyväskeskuksessa.
Finnkino Fantasia on Finnkino-elokuvateatteriketjun elokuvateatteri Jyväskylässä. Se sijaitsee Jyväskeskuksessa kaupungin keskustassa. Fantasiassa on kuusi salia ja 803 paikkaa. Valmistuessaan vuonna 1993 se oli Suomen ensimmäinen elokuvakeskus tai monisaliteatteri.
Fantasian käyttöaste on Finnkinon teattereista korkein, kun elokuvissa kävijöiden määrä suhteutetaan alueen asukaslukuun. Vuonna 2012 kävijöitä oli yhteensä 292 230 ja ensi-iltoja 221.
Fantasialle on suunniteltu uusia ja suurempia tiloja remontoitavaan Kauppakulmaan.
Aiheesta muualla

Finnkino Fantasia (Arkistoitu – Internet Archive)
Bhutanin hallitsija

| Lohikäärmekuningas |
| --- | --- |
 Druk Gyalpo
 
 
 Nykyinen Jigme Khesar Namgyal Wangchuck 14. joulukuuta 2006 lähtien
Virka-asunto:  Samtelingin palatsi
Perustettu:  1907
Ensimmäinen:  Ugyen Wangchuck
Kotisivut:  bhutan2008
Bhutanin hallitsija (dzongkhaksi འབྲུག་རྒྱལ་པོ་‎, ’Brug rgyal-po / Druk Gyalpo, ’lohikäärmekuningas’) on Bhutanin valtionpäämies.
Bhutan yhdistyi vuonna  1907, mistä lähtien maan johdossa ovat olleet Wangchuck-suvun edustajat. Wangchuckit ovat perinteisesti olleet Trongsan piirikunnan penlopeja.
Bhutan muodostui ja yhdistyi Shabdrung Ngawang Namgyalin ansiosta 1600-luvun puolivälissä. Ngawang Namgyalin kuoleman jälkeen maan hallinnossa toteutettiin kahden hallitsijan järjestelmää, jossa hallinnollisesta vallasta vastasi Druk Desi (tai "Dep Raja"). Tänäkin päivänä olemassa oleva virka, Je Khenpo taasen hallitsi hengellisen puolen asioita. Sekä hallinnollinen että hengellinen johtaja olivat muodollisesti Shabdrungin, Ngawang Namgyalin reinkarnaation alaisuudessa. Käytännössä Shabdrung oli usein lapsi, jota Druk Desi hallitsi. Lisäksi penlopit (paikalliset kuvernöörit) hallitsivat omapäisesti alueitaan Druk Desiä uhmaten, kunnes valtakunnan yhtenäistyminen 1900-luvun alussa alkoi.
Ykseyshelluntailaisuus

Ykseyshelluntailaisuus (engl. Oneness Pentecostalism) on kristillisen kolminaisuusopin kieltävä helluntailaisuuden suuntaus. Suuntauksen ykseysoppi on lähellä antiikin modalistista monarkianismia. Sen mukaan on olemassa yksi persoonaltaan jakamaton Jumala, joka tuo itsensä julki tai ilmentää itsensä maailmassa eri tavoin ja eri muodoissa, muun muassa Isänä, Poikana ja Pyhänä Henkenä. Perinteisen kolminaisuusopin mukaan on yhtä aikaa yksi Jumala, mutta kolme persoonaa.
Ykseyshelluntailaiset kastavat yksinomaan Jeesuksen nimeen Raamattuun vedoten.
Suuntaus muodostui helluntaiherätyksen alkuaikoina vuoden 1913 paikkeilla Kaliforniassa Yhdysvalloissa. Ykseysopin aiheuttama teologinen kiista jakoi helluntailaiset ja johti uusien kirkkojen perustamiseen. Vuonna 1945 eräiden pienempien liikkeen kirkkojen yhdistymisestä syntynyt United Pentecostal Church International (UPCI) on nykyään jäsenmäärältään suurin ykseyshelluntailaisuuden yhdyskunnista. UPCI:n hallinnollinen keskus on Saint Louisin kaupungissa, Missourissa. Kirkon jumalanpalveluselämässä korostetaan armonlahjojen, muun muassa kielilläpuhumisen ja uskollaparantumisen merkitystä sekä henkilökohtaisen siveellisyyden tärkeyttä pukeutumisessa ja käyttäytymisessä.
Ykseyshelluntailaisuuden eri yhdyskuntien jäseniä oli vuonna 2009 noin 17 miljoonaa.
UPCI lähetti Suomeen lähetyssaarnaajia ensimmäistä kertaa vuonna 2010. Nykyään Helsingissä toimii UPCI:n alainen suomen- ja englanninkielinen Uudet Alut -seurakunta. Turun Uudet Alut -kirkko toimii Turun ja lähikaupunkien filippiiniläisyhteisön keskuudessa tagalogin ja englannin kielellä.
So Mean

| So Mean Kojo |
| --- | --- | --- |

Studioalbumin tiedot
 Äänitetty : 1979
 Studio : Love Studio
 Julkaistu: kesällä 1979   1990 (CD)
 Formaatti: LP-levy (DIGLP 5)   C-kasetti (DIGMC 5)   CD-levy (SAFCD 2048)
 Tuottaja(t): Kojo   Kassu (K.) Halonen
 Tyylilaji: funk, rock, soul
 Kesto: 38.34
 Levy-yhtiö: Finnlevy
 Levymerkki: Dig It   Safir (CD)
Listasijoitukset
  Suomi: 7. (heinäkuu 1979)
Kojon muut julkaisut
|   | So Mean 1979 | Lucky Street 1980 |
Singlet albumilta So Mean
 ”Good Foot” / ”So Mean” Julkaistu: 1979 (DIGS 110)  ”Veronica Hillside” / ”Green Dollar” Julkaistu: 1979 (DIGS 112)
So Mean on suomalaislaulaja Kojon soolouran debyyttialbumi, joka julkaistiin kesällä 1979. Albumi julkaistiin vinyylilevynä ja C-kasettina Dig It -levymerkillä. CD-levynä albumi julkaistiin ensimmäisen kerran Safir-levymerkillä samoissa kansissa Kojon seuraavan albumin Lucky Street (1980) kanssa. Vuonna 2002 Warner Music Finland julkaisi albumin remasteroituna CD-painoksena.
Levy kohosi heinäkuussa 1979 Suomen musiikkilistojen seitsemännelle sijalle. Albumi saavutti kultalevyrajan vuonna 1981 ja sitä on myyty yli 25 000 kappaletta.
Helsingin Sanomien Markku Fagerlund piti albumia harvinaisen kovatasoisena kotimaisena, jolla Kojon alkuvoimaisen energinen laulu saa tukea päteviltä muusikoilta. Hän kehui myös Kojon ja Jim Pembroken yhteistyönä syntyneitä kappaleita kansainväliset mitat täyttäviksi.
Kappaleet

Kaikki sovitukset Kojo ja Kassu Halonen.
So Mean – 4.24 (säv. Kojo, san. Jim Pembroke)
Good Foot – 4.50 (säv. Kojo, san. J. Pembroke)
Jodie – 4.28 (säv. Kojo, san. J. Pembroke)
Woodoo – 5.47 (säv. Kojo, san. J. Pembroke)
Yellow Moon – 3.51 (säv. Kojo, san. J. Pembroke)
Mrs. Universum – 3.50 (säv. Kojo – Jukka Orma, san. J. Orma)
Green Dollar – 4.06 (säv. / san. J. Pembroke)
Mailbox – 3.15 (säv. Kojo, san. J. Pembroke)
Veronica Hillside – 4.03 (säv. / san. J. Pembroke)
Lähteet:
Tekijät > Muusikot

Kojo – laulu
Pia – lapsen ääni
Kassu Halonen – kapellimestari, taustalaulu (1)
Zape Leppänen ja Pave (Paavo) Maijanen – taustalaulu
Heikki Hiekkala – piano, urut
Pedro Hietanen – kosketinsoittimet, harmonikka
Jukka Orma – kitarat, taustalaulu
Janne Louhivuori – bottleneck/slide- (4) ja rytmikitarat (1, 2, 4)
Antero Jakoila – mandoliini (9)
Stefan Brunberg – basso
Beaver Aitto-oja – rummut
Vesa Aaltonen – lyömäsoittimet (1)
Matti (Consta) Kankkunen – lyömäsoittimet
+
Tom Bildo – tuuba ja vetopasuuna
Mircea Stan – pasuuna
Pentti Lahti – saksofonit
Pekka Pöyry – saksofonit (soolo: 1)
Simo Salminen – trumpetti
Lähde:
Tekijät > Tuotanto

Peter von Bagh – tuotanto
Måns (M.) Groundstroem – äänitys (Love Studio)
Kassu (K.) Halonen / Tom (T.) Vuori  – miksaus (Finnscandia-studio)
Kojo / K. Halonen – tuottaja
Moses (Leo Engel) – kansi
Lähde:
Simón Bolívarin muistomerkki (Praha)

| Simón Bolívarin muistomerkki |
| --- | --- |

Nimi:  Simón Bolívarin muistomerkki
Tekijä:  Jan Hána
Valmistumisvuosi:  1983
Taiteenlaji:  Julkinen taide
Teostyyppi:  Muistomerkki
Materiaali:  Pronssi
Sijainti:  Bubeneč, Praha
Koordinaatit:  50°06′25″N 14°23′55″E﻿ / ﻿50.106901°N 14.398704°E﻿ / 50.106901; 14.398704
Simón Bolívarin muistomerkki (tšk. Pomník Simóna Bolívara) on patsas Tšekin pääkaupungin Prahan Bubenečin kaupunginosassa. Se esittää 1800-luvun alun venezuelalaista vapaustaistelijaa Simón Bolívaria.
Teoksen kuvaus

Teos sijaitsee Prahan Bubenečissä, Kenraali Lázaro Cárdenasin puistossa lähellä Stromovkaa. Se on pystytetty puolipyöreälle alustalle, jonka keskustassa on 1,8 metriä korkea jalusta, jonka päällä on sotilasunivormuista Bolívaria kuvaava pronssipatsas. Sitä ympäröivät kuusi viistoon hakattua kiveä, joihin kuhunkin on kirjoitettu espanjaksi ne maat, joita Bolívar oli mukana vapauttamassa (Bolivia, Ecuador, Kolumbia, Panama, Peru ja Venezuela).
Patsaan kummallekin puolelle on sijoitettu muistolaatta. Niistä vasemmanpuoleiseen on lisätty Venezuelan kansallistunnus.
Vasemmanpuoleisen muistolaatan teksti:
»Kuuluisalle Prahan kaupungille
Venezuelan kansa ja sen hallitus
Simón Bolívarin syntymän kaksisataavuotispäivänä vuonna 1983»
Oikeanpuoleisen muistolaatan teksti:
»Símon Bolívar
Venezuelan, Ecuadorin, Kolumbian, Panaman ja Perun vapauttaja 
sekä Bolivian perustaja
Syntynyt Caracasissa 24. heinäkuuta 1783
Kuollut Santa Martassa 17. joulukuuta 1830»
Historia

Patsaan loi kuvanveistäjä Jan Hána vuosina 1980–1983 ja sen arkkitehtonisen ratkaisun toteutti Stanislav Hubička. Patsas paljastettiin 21. kesäkuuta 1983.
Sen alkuperäiset kuparilevyt varastettiin, ja uudet kivilevyt asennettiin vuonna 1999.
Aiheesta muualla

Kuvia tai muita tiedostoja aiheesta Simón Bolívarin muistomerkki (Praha) Wikimedia Commonsissa
Agát

Agát on naisen etunimi. Se on saamelainen muoto kreikkalaisperäisestä nimestä Agata, jonka merkitys on ’hyvä’ tai ’hyväsydäminen’.
Agát-nimi sisältyy professori Pekka Sammallahden laatimaan pohjoissaamelaiseen nimipäiväkalenteriin. Nimipäivä on 7. joulukuuta.
Aiheesta muualla

Nimipalvelu: Tilastotietoa etunimestä Agát (Digi- ja väestötietovirasto)
Houkutus

| Houkutus> Twilight |
| --- | --- |
 Houkutuksen suomennoksen kansikuva
Alkuperäisteos
Kirjailija:  Stephenie Meyer
Kieli:  englanti
Genre:  fantasiakirjallisuus
Kustantaja:  Little, Brown and Company
Julkaistu:  5. lokakuuta 2005
ISBN:  0-316-16017-2
Suomennos
Suomentaja:  Tiina Ohinmaa
Kustantaja:  WSOY
Julkaistu:  2005
Sivumäärä:  418
ISBN:  978-951-0-30678-9
Sarja: Houkutus
Seuraava:  Uusikuu
Löydä lisää kirjojaKirjallisuuden teemasivulta
Houkutus (engl. Twilight) on yhdysvaltalaisen kirjailijan Stephenie Meyerin esikoisteos ja samannimisen kirjasarjan ensimmäinen osa, joka julkaistiin vuonna 2005. 
Kirjasarjaan kuuluvat lisäksi Uusikuu (2006), Epäilys (2007) ja Aamunkoi (2008). Suomeksi Houkutuksen käänsi Tiina Ohinmaa vuonna 2005. Houkutuksen pohjalta on tehty elokuva Twilight – Houkutus, joka sai ensi-iltansa Yhdysvalloissa vuonna 2008 ja Suomessa vuonna 2009.
Tausta > Historia

Sarjan luoja Stephenie Meyer on kertonut kuinka sai ajatuksen sarjan ensimmäiseen kirjaan Houkutukseen. Kertomansa mukaan Meyer heräsi 2. kesäkuuta 2003 nähtyään erittäin eläväntuntuista unta. Meyerin mukaan hän näki unessaan tavallisen näköisen tytön ja erittäin kaunispiirteisen vampyyripojan niityllä keskellä metsää. Hahmot keskustelivat siitä, että he olivat rakastumassa toisiinsa, mutta vampyyri tunsi suurta vetoa tytön veren tuoksua kohtaan ja joutui jatkuvasti taistelemaan itsensä kanssa, ettei tappaisi rakastettuaan yhdessä hetkessä. Herättyään Meyer pohti untaan ja kirjoitti muistiin niin paljon kuin unestaan muisti. Tästä alkaen hän kirjoitti tarinaansa joka päivä. Aluksi Meyer kirjoitti unensa niittykohtauksesta tarinan loppuun, minkä jälkeen hän siirtyi kirjan alkuun. Meyer sai tarinansa valmiiksi saman vuoden elokuussa kolmen kuukauden kirjoittamisen jälkeen. Hän jatkoi kuitenkin vielä tarinansa muokkaamista. Meyerin sisar Emily, joka oli lukenut sisarensa tarinaa, ehdotti, että Meyer yrittäisi saada kustantajan julkaisemaan tarinansa. Meyer alkoi ottaa yhteyttä eri kustannusyhtiöihin. Hän sai useita hylkäyspäätöksiä ennen kuin Little, Brown and Company -yhtiö kiinnostui hänen tarinastaan. Meyer solmi sopimuksen yhtiön kanssa, ja Houkutus julkaistiin lopulta 5. lokakuuta 2005.
Houkutus julkaistiin suomeksi vuonna 2005. Sen käänsi Tiina Ohinmaa ja kustansi WSOY.
Juoni

17-vuotias Isabella "Bella" Swan muuttaa äitinsä Renée Dwyerin luota kotoaan Arizonan osavaltion Phoenixista isänsä Charlie Swanin luo Washingtonin osavaltiossa sijaitsevaan Forksin pikkukaupunkiin. Uudessa koulussaan Bella tapaa salaperäisen koulun oppilaan, komean Edward Cullenin, jonka omituinen käytös alkaa kiinnostaa tyttöä. Edward vaikuttaa tekevän kaikkensa vältelläkseen Bellaa, ja tyttö alkaa uskoa pojan vihaavan häntä. Bella itse ei voi olla ajattelematta Edwardia, ja heidän välillään tuntuu olevan selittämätön vetovoima.
Erinäisten tapahtumien kautta Edward tulee useaan otteeseen pelastaneeksi Bellan osoittaen samalla omaavansa yliluonnollisilta vaikuttavia kykyjä, kuten lukea ajatuksia. Vanhalta perhetuttavaltaan Jacob Blackilta Bella kuulee legendan, jonka mukaan Edward perheineen olisivat vampyyreita. Viimein Edward itse myöntää legendan todeksi, mutta lisää perheen pidättäytyvän ihmisveren juonnista ja juovan ravinnokseen vain eläinten verta. Edward varoittaa alituisesti Bellaa olemasta hänen kanssaan uskoen Bellan hengen olevan vaarassa jos hän jatkaa vampyyrin ystävänä. Bellan veren tuoksu on Edwardille houkuttelevampi kuin kenenkään muun ihmisen, ja tämän vuoksi poika pelkää jonakin päivänä tappavansa tytön.
Bellan rakkaus ja luottamus Edwardiin tekevät hänet kuuroksi varoituksille, ja Edward myöntyy seurustelemaan hänen kanssaan. He tulevat kuitenkin huomaamaan, että ihmisen ja vampyyrin välinen suhde on kaikkea muuta kuin helppo ja turvallinen. Viettäessään aikaa Edwardin vampyyriperheen Culleneiden kanssa Bellasta tulee sattumalta verenhimoisen vampyyri Jamesin uusin kohde. James alkaa saalistaa avutonta tyttöä, joka joutuu pakenemaan Forksista. Perheensä avulla Edward pelastaa Bellan Jamesilta. Pelastuttuaan Bella osoittaa halua muuttua vampyyriksi, jotta voisi viettää ikuisuuden Edwardin kanssa. Edward kuitenkin on haluton muuttamaan tyttöä, ja Bella jää vielä toistaiseksi ihmiseksi.